open-index/open-wikipedia-markdown huggingface dataset:
Lukas Leonin diskografia

Suomalaisen rap-artistin Lukas Leonin diskografia koostuu kolmesta studioalbumista, seitsemästä singlestä ja viidestä musiikkivideosta. Tämän lisäksi hän on vieraillut muiden artistien kappaleilla.

Lukas Leon solmi levytyssopimuksen Liiga Musicin kanssa huhtikuussa 2018. Hänen debyyttialbuminsa *[[Simba (albumi)|Simba]]* julkaistiin 14. kesäkuuta 2018, ja se nousi Suomen virallisen albumilistan kärkeen. Levy on striimannut myös platinaa. Kaikki sen kappaleet nousivat Spotify-suoratoistopalvelun Suomen kuunneluimpien listalle. Niistä ”XTC” kapusi virallisen single- ja striimauslistan kärkeen, sekä latauslistan toiseksi. Kappale on striimannut triplaplatinaa.

Marraskuussa 2018 Lukas Leon julkaisi singlen ”Hendrix”, joka nousi single- ja striimauslistan neljänneksi. Kappale on striimannut kultaa. Huhtikuussa 2019 julkaistu ”Rooma” ylitti myös kultarajan. Kappale nousi parhaimmillaan latauslistan toiseksi sekä single- ja striimauslistan neljänneksi. Heinäkuussa Lukas Leon julkaisi singlen ”Cringe”. Hänen toinen studioalbuminsa *[[Mä (albumi)|Mä]]* julkaistiin 28. elokuuta 2019, ja se nousi albumilistan sijalle neljä. Levy on striimannut kultaa.

Lukas Leonin julkaisi singlen ”Sydänsärkylääke” huhtikuussa 2020. Heinäkuussa hän julkaisi kappaleen ”Kato”, joka nousi singlelistan sijalle yhdeksän. Syyskuussa julkaistiin single ”Kokkaan” ja lokakuussa ”Tottunut pimeään”. Lukas Leonin kolmas studioalbumi *Pimee* julkaistiin 5. helmikuuta 2021. Se nousi albumilistan sijalle viisi.

## Studioalbumit

## Singlet

### Vierailijana

### Muut listasijoitukset

## Musiikkivideot

## Lähteet
Bernhard Mende

**Bernhard Mende** (2. elokuuta 1937 – 7. lokakuuta 2004) oli Saksan ilmavoimien komentaja 1994–1997.

## Lähteet
Margaret Qualley

**Sarah Margaret Qualley** (s. 23. lokakuuta 1994 Kalispell, Montana, Yhdysvallat) on yhdysvaltalainen näyttelijä ja malli. 

## Elämä ja ura
Qualley vietti lapsuutensa Montanassa ja Pohjois-Carolinassa. Hän harrasti nuorena tanssia ja opiskeli klassista balettia. Teini-ikäisenä hän opiskeli University of North Carolina School of the Artsissa. 16-vuotiaana hän osallistui American Ballet Theatren kesäkurssille New Yorkissa, mutta päätti lopettaa baletin mahdollisena uramahdollisuutena sen fyysisten ja henkisten vaatimusten vuoksi. Tämän jälkeen hän työskenteli lyhyesti mallina ja siirtyi näyttelijäksi.

Qualley debytoi näyttelijänä pienessä roolissa vuoden 2013 dramaelokuvassa *[[Palo Alto (elokuva)|Palo Alto]]*, jonka ohjasi Gia Coppola. Pian tämän jälkeen hän sai roolin HBO:n televisiosarjaan *[[The Leftovers]]* (2014–2017). Hän esiintyi myös elokuvassa *[[The Nice Guys]]* (2016) sekä näytteli pääroolin elokuvassa *[[Novitiate]]* (2017). Hän sai huomiota roolistaan elokuvassa *[[Once Upon a Time in Hollywood]]* (2019), jonka ohjasi Quentin Tarantino. Tämän jälkeen hän näytteli tanssija Ann Reinkingiä sarjassa *[[Fosse/Verdon]]* (2019) sekä Joanna Rakoffia elokuvassa *[[My Salinger Year]]* (2020).

Qualley teki läpimurtoroolin Netflixin minisarjassa *[[Maid]]* (2021), joka perustuu Stephanie Landin muistelmateokseen. Sarja kertoo nuoresta äidistä, joka yrittää selviytyä paettuaan väkivaltaisesta suhteesta. Sarjassa esiintyi myös hänen äitinsä Andie MacDowell, ja he näyttelivät äitiä ja tytärtä.

Sarjan jälkeen Qualley on jatkanut uraansa elokuvissa. Hän näytteli ohjaaja Giórgos Lánthimosin elokuvissa *[[Poor Things]]* (2023) ja *[[Kinds of Kindness]]* (2024). Vuonna 2024 hän näytteli myös Ethan Coenin ohjaamassa komediassa *[[Drive-Away Dolls]]*. Samana vuonna hän esiintyi elokuvassa *[[The Substance]]*, jossa pääosassa on Demi Moore.

## Yksityiselämä
Qualleyn vanhemmat ovat Paul Qualley ja näyttelijä Andie MacDowell.

Qualley alkoi seurustella muusikko ja tuottaja Jack Antonoffin kanssa vuonna 2021. Pari meni naimisiin New Jerseyssä 19. elokuuta 2023. 

## Filmografia

## Lähteet

## Aiheesta muualla
*
Caerphilly

**Caerphilly** () on kaupunki Walesin eteläosassa Caerphillyn hallinnollisella alueella lähellä Cardiffin kaupunkia. Kaupunki on rakentunut Caerphillyn linnan ympärille ja sen asukasluku vuonna 2011 oli 15&nbsp;214.

## Maantiede

Caerphilly sijaitsee Walesin eteläosassa noin 11 kilometriä Cardiffin kaupungista koilliseen Caerphillyn hallinnollisella alueella (*county borough*). Caerphilly on myös osa Cardiffin metropolialuetta ja historiallista Glamorganin kreivikuntaa.

## Historia

Nykyinen Caerphilly on muodostunut Caerphillyn linnan ympärille. Linnan rakentaminen alkoi 1200-luvulla, mutta ennen sen valmistumista kokonaan Llywelyn ap Gruffuddin joukot tuhosivat sen vuonna 1270. Linna jälleenrakennettiin vuonna 1271 ja sitä laajennettiin 1300-luvulla. Linna on nykyisin kooltaan Windsorin linnan jälkeen Ison-Britannian suurin. Linnaa hävitettiin jälleen 1600-luvulla Englannin sisällissodan aikana. Sisällissodan parlamentaristit yrittivät räjäyttää linnan tornin. Räjähdys ei tuhonnut tornia, mutta se jäi pysyvästi hieman vinoon. Caerphillyn kaupunki kasvoi 1800-luvun aikana kaivoskaupunkina kivihiiliesiintymien ansiosta. Se tunnettiin myös paikallisen Caerphilly-juuston valmistuksesta. Buten 4. markiisi John Crichton-Stuart toteutti suuria kunnostustöitä Caerphillyn linnalla vuodesta 1928 toisen maailmansodan alkuun saakka tukien samalla kaupungin taloutta. Kaivostoiminta Caerphillyssä lakkasi 1900-luvun loppupuolella. Isku oli kova kaupungille, joka menetti huomattavan osan asukkaistaan. Sittemmin kaivostoiminnan tilalle on muodostunut kuitenkin kevyttä teollisuutta.

## Väestö
Caerphillyn asukasluku oli vuonna 2011 15&nbsp;214 ja suuremman rakennetun alueen 41&nbsp;402.

## Lähteet

## Aiheesta muualla

*Caerphilly County Borough Council
*Visit Caerphilly - Caerphilly Tourism
Indian (vuoden 2001 elokuva)

**Indian** on vuonna 2001 ilmestynyt N. Mahrajanin ohjaama intialainen toimintaelokuva. Elokuva on virallinen hindinkielinen uudelleenfilmatisointi tamilinkielisestä elokuvasta *[[Vallarasu]]*.

## Näyttelijät

## Soundtrack

## Lähteet

## Aiheesta muualla
* 
*
Samsung Gear 2

**Samsung Gear 2** on Samsungin 11. huhtikuuta 2014 julkaisema älykello. Se on osa Samsung Gear -sarjaa.

## Lähteet
Frank J. Oteri

**Frank J. Oteri** (s. 12. toukokuuta 1964) on yhdysvaltalainen säveltäjä. Hän sai taiteiden kandidaatin ja maisterin arvot etnomusikologiassa Columbian yliopistossa. Hän on aktiivisesti edistänyt uuden musiikin näkyvyyttä ja rikkonut rajoja musiikin genrejen välillä.

Oteri on yhdistänyt sävellystensä rakenteissa sekä minimalismin että sarjallisuuden aineksia. Hän on usein hyödyntänyt mikrotonaalisuutta. Hänen esitetyimpiin sävellyksiinsä kuuluvat *Imagined Overtures* rockyhtyeelle, pianisti Guy Livingstonin laajalti esittämä *Last Minut Tango* sekä yhteistyössä Lucio Pozzin kanssa tehty George Maciunaksen elämän innoittama performanssioratorio *Machunas*. Esityksiä on pidetty muun muassa Carnegien Weill Recital Hallissa, Bathin Theatre Royalissa (Englanti), Knitting Factoryssa, Pittsburghin Andy Warhol -museossa ja Seattlen PONCHO Concert Hallissa.

Oteri sai vuonna 2007 ASCAP:n Victor Herbert -palkinnon ja tammikuussa 2018 Composers Now Visionary Awardin. Hän on toiminut International Society for Contemporary Musicin varapuheenjohtajana.

## Lähteet
Jane Levy

**Jane Colburn Levy** (s. 29. joulukuuta 1989 Los Angeles, Kalifornia) on yhdysvaltalainen näyttelijä. Hänet on tunnettu rooleistaan Fede Álvarezin kauhuelokuvissa *[[Evil Dead (vuoden 2013 elokuva)|Evil Dead]]* (2013) ja *[[Don’t Breathe]]* (2016), sekä roolistaan televisiosarjassa *[[Lähiöunelmia]]* (2011–2014).

## Filmografia

## Lähteet

## Aiheesta muualla

*
Magny-les-Hameaux

**Magny-les-Hameaux** on kunta Ranskassa Yvelinesin departementissa Île-de-Francen alueella. Se sijaitsee noin 40 km Pariisista lounaaseen.

Kunnan nähtävyyksiä on keskiaikainen sisterssiläisluostari Port-Royal des Champs. Luostarilla on ollut suuri merkitys kunnan kehityksessä, ja se oli aikanaan vaikutusvaltainen älyllinen keskus. Valtaosa luostarin rakennuksista purettiin vuonna 1711. Luostarin elämään voi tutustua *Musée national de Port-Royal des Champs* -luostarimuseossa. Museossa järjestetään myös vierailevien kirjailijoiden ja taidemaalareiden esiintymisiä sekä konsertteja.

Magny-les-Hameaux’ssa tapahtui lento-onnettomuus vuonna 1934. Tuolloin tunnettu ranskalainen lentäjä Hélène Boucher putosi koneineen ja menetti myöhemmin henkensä sairaalassa.

## Lähteet

## Aiheesta muualla
Karttulan kotiseutumuseo

**Karttulan kotiseutumuseo** on Kuopion Karttulan pitäjän kirkonkylällä, Karttulan kirkkoa vastapäätä, Karttulan hautausmaan (1764) ja Karttulan kellotapulin (1844) vieressä sijaitseva kotiseutumuseo. 

Museon toimii pitäjän entisessä lainajyvästössä; tästä viljamakasiinista on löytynyt vuosilukumerkintä 1860. Karttulan kunta sai makasiinirakennuksen vuonna 1977 lahjoituksena manttaalikunnalta.

## Lähteet
Klaus-Peter Stieglitz

**Klaus-Peter Stieglitz** (s. 3. lokakuuta 1947) oli Saksan ilmavoimien komentaja 2004-2009.

Hän jäi eläkkeelle 31. lokakuuta 2009.

## Lähteet
Gerhard Back

**Gerhard W. Back** (s. 10. joulukuuta 1944) oli Saksan ilmavoimien komentaja 2001–2004.

Hänen aktiivipalveluksensa päättyi 31. tammikuuta 2007, jolloin hän jäi eläkkeelle.

## Lähteet
Châteaufort (Yvelines)

**Châteaufort** on kunta Ranskassa Yvelinesin departementissa Île-de-Francen alueella. Se sijaitsee noin 30 km Pariisista lounaaseen.

Châteaufort liittyy läheisesti ilmailun historiaan. Koelentäjä Adolphe Pégoud oli ensimmäinen maailmassa joka hyppäsi laskuvarjolla lentokoneesta. Tämä tapahtui 19. elokuuta 1913.

## Lähteet

## Aiheesta muualla
Se jokin minulla on

**Se jokin minulla on** on Frederikin vuonna 1975 julkaistu kolmas albumi.
## Kappaleet

### A-puoli
#
#
#
#
#
#

### B-puoli
#
#
#
#
#
#

## Aiheesta muualla
* ''Se jokin minulla on'' discogs.com -sivustolla
Ramaya

**Ramaya** on suomalaislaulaja Ilkka Sysimetsän eli taiteilijanimeltään Frederikin neljäs studioalbumi, joka julkaistiin syksyllä 1976. Albumin nimikappale ”Ramaya” nousi hittikappaleeksi ja se oli parhaimmillaan Suomen jukeboxien viidenneksi soitetuin single. Kappale on käännös Afric Simonen samana vuonna julkaistusta hittikappaleesta.

Itse levy menestyi kohtalaisesti saavuttaen parhaimmillaan 10 viikon aikana albumilistan sijan 11. Vuoden 1976 Suomen Top 20 -albumilistoilla levy oli syyskuussa 19. ja lokakuussa 11. sijalla.

Finnlevy julkaisi albumin vinyylilevynä ja C-kasettina. Levyä ei ole toistaiseksi julkaistu CD-levynä.

## Kappaleet
Kaikkien kappaleiden sovitukset Paul Fagerlund.

; A-puoli
# 
# 
# 
# 
# 
# 

; B-puoli
# 
# 
# 
# 
# 
# 
Lähteet:

## Tekijät
### Muusikoita
* Frederik (oik. Ilkka Sysimetsä) – laulu
* Kai Lind – taustalaulu (1)
* Irma Tapio – taustalaulu (1, 3, 4, 9–12)
* Jörgen Petersen – trumpetti (1)
* Heikki Laurila – kitarat (1–4, 9–12)
* Taisto Wesslin – kitarat (4, 10)
* Ilpo Kallio – rummut ja lyömäsoittimet (1–4, 9–12)

; Jousiryhmän jäseniä
* Heikki Hämäläinen – viulu (2, 3, 9, 12)

Lähde:

### Tuotanto
* Paul Fagerlund – tuottaja
* Antti Joki – äänitys / Finnlevy-studiot
* Tom Vuori – äänitys / Finnlevy-studiot (kaikki, paitsi: 4, 10)
* Kari Tamminen ja Jukka Teittinen – äänitys / Finnlevy-studiot (4, 10)
* Toivo ”Topi” Niiranen – kansi
* Bosse Fagerström – valokuvat
Lähde:

”Pilviin leijun” äänitettiin 9. syyskuuta ja ”King-kong” 29. elokuuta vuonna 1975.

## Lähteet
* 

### Viitteet

## Aiheesta muualla
* ''Ramaya'' discogs.com -sivustolla
Fannie Farmer

**Fannie Merritt Farmer** (23. maaliskuuta 1857 – 15. tammikuuta 1915) oli yhdysvaltalainen keittokirjailija. Farmer tuli tunnetuksi erityisesti teoksestaan *The Boston Cooking-School Cook Book*, joka sisältää esimerkiksi reseptejä ja muita keittiöön liittyviä ohjeita. Teoksesta on sittemmin julkaistu useita painoksia ja uudistettu laitos nimellä *The Fannie Farmer Cookbook*. Farmer painotti resepteissään erityisesti ainesosien tarkan mittaamisen tärkeyttä.

## Elämäkerta

Fannie Farmer syntyi Bostonissa Massachusettsin osavaltiossa 23. maaliskuuta 1857 ja varttui syntykaupungissaan ja Medfordissa. Nuorena Farmer joutui jättämään opintonsa high schoolissa kesken saatuaan halvauksen. Vanhempiensa tuella hän kykeni kuitenkin myöhemmin aloittamaan opintonsa uudestaan Boston Cooking School -opistolla, josta hän valmistui vuonna 1889. Valmistuttuaan Farmer jäi kouluun töihin, ja vuonna 1894 hän yleni laitoksen johtoon. 

Vuonna 1896 Farmer julkaisi teoksen *The Boston Cooking-School Cook Book*. Teoksesta on sittemmin otettu 12 painosta, ja sitä on myyty päivitettynä versiona nimellä *The Fannie Farmer Cookbook*. 70 vuotta ensimmäisen painoksen julkaisun jälkeen teosta oli myyty lähes neljä miljoonaa kappaletta. Teos sisältää paitsi reseptejä mutta myös ohjeita esimerkiksi käytöstapohin ja eri keittiövälineiden käyttämisen. Farmerin resepteissä painottuu erityisesti eri ainesosien tarkan mittaamisen tärkeys. Teos sisältää myös esimerkiksi yhden varhaisimmista tunnetuista mokkapalojen resepteistä. Sittemmin Farmer julkaisi myös useita muita teoksia, kuten *Chafing Dish Possibilities* (1898), *Food and Cookery for the Sick and Convalescent* (1904), *What to Have for Dinner* (1905), *Catering for Special Occasions, with Menus and Recipes* (1911) ja *A New Book of Cookery* (1912). 

Keittokirjojen kirjoittamisen ohella Farmer avasi oman oppilaitoksensa Miss Farmer’s School of Cookery vuonna 1902, luennoi ruokavaliosta Harvardin yliopistossa ja kirjoitti siskonsa Cora Farmer Perkinsin kanssa kolumnia lehteen *Woman’s Home Companion*. Farmer kuoli Bostonissa 15. tammikuuta 1915.

## Lähteet
Toussus-le-Noble

**Toussus-le-Noble** on kunta Ranskassa Yvelinesin departementissa Île-de-Francen alueella. Se sijaitsee noin 28 kilometriä Pariisista lounaaseen.

Kunnassa sijaitsee Toussus-le-Noblen pienlentokenttä (*Aéroport de Toussus-le-Noble*). Kentän kaksi kiitotietä on tarkoitettu liike- ja vapaa-ajan ilmailulle, sekä lentäjien koulutukseen.

## Lähteet

## Aiheesta muualla
Aarne Kreuzinger-Janik

**Aarne Kreuzinger-Janik** (s. 13. huhtikuuta 1950 Lyypekki) oli Saksan ilmavoimien komentaja 2009-2012.

Hän liittyi Saksan asevoimiin vuonna 1969 edeten upseeri- ja lennonopettajakoulutukseen. Hän lensi 1974-1981 Lockheed F-104 Starfightereilla ollen tiedotus- ja henkilöstöupseerina Nörvenichin lentotukikohdassa Jagdbombergeschwader 31 "Boelckessa". Käytyään 1981-1983 yleisesikuntaupseerikurssin Führungsakademie der Bunderwehrissä Hampurissa hänet sijoitettiin suunnittelu-upseeriksi, missä tehtävässä hän oli vuoteen 1985.

Hänet siirrettiin vuonna 1985 Memmingeniin Jagdbombergeschwader 34:een.

Kreuzinger-Janik jäi eläkkeelle 30. huhtikuuta 2012.
 
## Lähteet
Jouy-en-Josas

**Jouy-en-Josas** on kunta Ranskassa Yvelinesin departementissa Île-de-Francen alueella. Se sijaitsee noin 21 km Pariisista lounaaseen.

Kunnassa sijaitsee Pariisin kauppakorkeakoulu, HEC Paris École des hautes études commerciales de Paris (HEC Paris). Jouy-en-Josas teollistui 1700-luvun puolivälissä, kun teollisuusjohtaja Christophe-Philippe Oberkampf perusti pellavatehtaan. Vuodesta 1964 lähtien kunnassa on sijainnut Pariisin kauppakorkeakoulu École des hautes études commerciales de Paris (HEC Paris).

## Tunnettuja kuntalaisia
*Léon Blum (1872-1950), poliitikko ja Ranskan pääministeri

## Lähteet

## Aiheesta muualla
Keravan vanhussurmat

**Keravan vanhussurmat** tapahtuivat Keravalla kesäkuun alussa 2001, kun nuorisojoukko tappoi erittäin väkivaltaisesti kaksi vanhahkoa miestä ja pahoinpiteli vakavasti yhden iäkkään naisen. Teossa oli mukana 17-vuotias poika, hänen 15-vuotias tyttöystävänsä sekä hänen 14-vuotias serkkunsa. Nuoret olivat käyttäneet muun muassa alkoholia ja butaania. Oikeuden mukaan uhrit tapettiin hakkaamalla.

Ensimmäinen henkirikos tapahtui Keravan keskustan tuntumassa aamuyöstä 3. kesäkuuta, kun 17- ja 14-vuotiaat serkkupojat olivat luvanneet opastaa 57-vuotiaan miehen johonkin baariin, mutta todellisuudessa tarkoituksena olikin ryöstää mies. Miestä oli lyöty, kaadettu maahan ja potkittu useita kertoja. 17-vuotias poika oli myös polkaissut uhria kaulaan. Vakaviin vammoihin kuolleelta uhrilta oli ryöstetty takki ja lompakko, jossa oli ollut runsaat 50 markkaa käteistä.

Toinen henkirikos tapahtui aamulla 5. kesäkuuta, jolloin rikoksessa mukana oli kahden edellisen lisäksi myös 15-vuotias tyttö. Uhriksi joutui 65-vuotias kalastajamies. Aluksi nuoret haastoivat miehen kanssa riitaa, minkä jälkeen he löivät ja potkivat uhrin kuoliaaksi. Tekovälineinään he käyttivät muun muassa puukkoa ja olutpulloja. Myös tämän teon tarkoituksena on epäilty ryöstöä. Vähän ennen kalastajan surmaa nuoret olivat pysäyttäneet pyöräilevän 75-vuotiaan naisen, minkä jälkeen he löivät ja potkivat naista niin ikään ryöstötarkoituksessa. Nuoret myös heittivät uhrin polkupyörän tämän päälle. Nainen joutui vuorokaudeksi sairaalaan, mutta hän selvisi vammoistaan.

Juttu käsiteltiin avoimin ovin, vaikka syytetyt olivat alaikäisiä. Oikeuskäsittelyn julkisuutta perusteltiin rikosten törkeydellä. Tuusulan käräjäoikeus tuomitsi 17-vuotiaan Tero Juhani Pennan 12 vuodeksi vankeuteen nuorena henkilönä tehdystä murhasta, taposta, törkeästä ryöstöstä ja törkeän ryöstön yrityksestä. Penna määrättiin lisäksi maksamaan korvauksia henkiin jääneelle uhrille ja kuolleiden omaisille. Hovioikeus korotti puukarahkoilla ja puukolla murhatun 64-vuotiaan miehen vaimolle maksettavaa kärsimyskorvausta 8 500 eurosta 14 000 euroon korkoineen. 15-vuotiaalle tytölle oli vaadittu rangaistusta avunannosta murhaan, sillä hän oli jälkimmäisen henkirikoksen tapahtuessa antanut puukon 17-vuotiaalle poikaystävälleen. 14-vuotias poika ei ikänsä puolesta ollut rikosoikeudellisessa vastuussa teostaan, mutta hänet oli otettu huostaan.

## Lähteet
Diego Carlos Santos Silva

**Diego Carlos Santos Silva**, yleensä vain **Diego Carlos** (s. 15. maaliskuuta 1993 Barra Bonita, Brasilia) on brasilialainen jalkapalloilija. Hän edustaa Italian Serie A:ssa pelaavaa Comoa lainalla Turkin Superliigan Fenerbahçesta ja on pelipaikaltaan keskuspuolustaja.

## Seurajoukkueura
2. heinäkuuta 2014 Diego Carlos siirtyi kotimaastaan portugalilaisseura Estoriliin. Hieman tämän jälkeen hän siirtyi lainasopimuksella Portoon, jossa hän pelasi seuran reservijoukkueessa 19 Segunda Liga ottelua kaudella 2014–2015. Seuraavalla kaudella hän pelasi Estorilissa 31 Primeira Ligan ottelua ja teki kaksi maalia.

Kesäkuussa 2016 Diego Carlos teki viisivuotisen sopimuksen ranskalaisseura Nantesin kanssa. Hänestä maksettiin tietojen mukaan noin 2 miljoonan euron siirtokorvaus. Hän pelasi Nantesissa kolmen kauden aikana 97 Ligue 1:n ottelua ja teki neljä maalia.

31. toukokuuta 2019 espanjalaisseura Sevilla ilmoitti päässeensä sopimukseen Nantesin kanssa Diego Carlosin siirtymisestä Andalusiaan. Hän pelasi kahdeksan ottelua, ja syötti loppuottelun voittomaalin, Sevillan voittaessa Eurooppa-liigan kaudella 2019–2020. Hän pelasi Sevillassa kolmen kauden aikana kaikkiaan 14 Mestarien liigan ja kymmenen Eurooppa-liigan ottelua. Primera Divisiónissa hän pelasi 102 ottelua ja teki kuusi maalia.

Diego Carlos siirtyi Englannin Valioliigan Aston Villaan 31 miljoonan euron siirtosummalla kesällä 2022. Hän oli tulokaskaudellaan akillesjännevamman vuoksi sivussa yli puoli vuotta, ja pelasi vain kolme valioliigaottelua. Kaudella 2023–2024 hän oli avauskokoonpanossa 20 Valioliigan ottelussa ja tuli seitsemän kertaa vaihdosta kentälle. Konferenssiliigassa pelaamissaan seitsemässä ottelussa hän teki yhden maalin. Kauden 2024–2025 alkupuoliskolla hän pelasi kymmenen valioliigaottelua, joista kahdeksassa hän oli avauskokoonpanossa. Mestarien liigassa hän tuli ensimmäisessä ottelussa vaihdosta kentälle ja pelasi seuraavissa viidessä ottelussa täyden ajan.

Diego Carlos siirtyi Turkin Superliigan Fenerbahçeen tammikuussa 2025. Kevätkaudella 2025 hän pelasi neljä Turkin Superliigan ottelua sekä yhden Turkin cupin ottelun.

Syyskuun alussa 2025 Diego Carlos siirtyi italialaisseura Comoon kauden 2025–2026 loppuun ulottuvalla lainasopimuksella.

## Maajoukkueura
Diego Carlos pelasi vuonna 2021 järjestetyissä Tokion olympialaisissa täyden ajan kultaa voittaneen Brasilian kaikissa kuudessa ottelussa. Hänet valittiin toistaiseksi ainoan kerran Brasilian jalkapallomaajoukkueeseen kahteen MM-karsintaotteluun marraskuussa 2020, mutta hän ei päässyt pelaamaan.

## Lähteet

## Aiheesta muualla
* Diego Carlosin tilastot Soccerway-sivustolla
David Raksin

**David Raksin** (4. elokuuta 1912 Philadelphia, Pennsylvania – 9. elokuuta 2004 Van Nuys, Kalifornia) oli yhdysvaltalainen elokuvamusiikin säveltäjä, sanoittaja ja sovittaja.

Raksin aloitti musiikin opiskelun instrumenttinaan piano ja sai myöhemmin opastusta puhallinsoitinten parissa isältään. Hän meni Pennsylvanian yliopistoon, josta valmistuttuaan siirtyi New Yorkiin. Hän tapasi Oscar Levantiin, joka kertoi ystävälleen George Gershwinille Raksinin "I Got Rhythm" -sovituksesta. Gershwin suositteli nuorta säveltäjää Broadway-sovituksia tehneelle Harms/Chappell-kokoonpanolle. Raksin sai Bostonissa kutsun Hollywoodiin Charlie Chaplinin luo ja avusti tätä *[[Nykyaika (elokuva)|Nykyaika]]*-elokuvan musiikissa sekä orkestroi sen Edward Powellin kanssa. Tämä oli vuonna 1935 alku hänen pitkälle elokuvauralleen. Seuraavana vuonna hän avusti kapellimestari Leopold Stokowskia, joka kantaesitti hänen konserttikappaleensa *Montage* Philadelphian orkesterin kanssa.

Raksin sävelsi musiikin kaikkiaan yli sataan elokuvaan, kuten *[[Laura (vuoden 1944 elokuva)|Lauraan]]*, jonka samannimisestä teemakappaleesta tuli yksi elokuvamusiikin levytetyimmistä kappaleesta yli 400:lla erilaisella versiollaan. Muita elokuvia, joihin Raksin teki musiikkia, olivat *[[Särkyneiden haaveiden kaupunki]]*, *[[Aina vain Amber]]*, *[[Viattomuuden kasvot]]*, *[[Pahan pauloissa]]*, *[[Hurjimus]]*, *[[Eri pöydissä]]*, *[[Hämärän lapset]]* ja *[[Paholaisen poika]]*. Lisäksi Raksin työskenteli televisiossa sekä radiossa ja sävelsi näyttämömusiikkia, johon kuuluu baletteja, musikaaleja ja musiikkia näytelmiin. Igor Stravinskyn omasta pyynnöstä Raksin teki sovituksen tämän *[[Circus Polka]]sta*. Monet sinfoniaorkesterit eri maissa ovat esittäneet Raksinin konserttiteoksia, jotka usein ovat hänen elokuvamusiikkinsa pohjalta tehtyjä. Raksin myös johti omien teostensa esityksiä Hollywood Bowlissa. Hän sävelsi Kongressin kirjaston Elizabeth Sprague Coolidgen säätiön tilauksesta omaan tekstiinsä teoksen *Oedipus Memneitai*, jonka hän kantaesitti Founder's Day Concertissa Coolidge-auditoriossa lokakuussa 1986.

Opettajana Raksin toimi muun muassa vuodesta 1956 Etelä-Kalifornian yliopistossa. Hän oli vuosina 1962–1970 kahdeksan kauden ajan Composers & Lyricists Guild of American puheenjohtaja. Hänen saamiensa palkintojen joukossa ovat ensimmäinen Max Steiner -saavutuspalkinto National Film Societylta (1980), Academy of Science Fiction and Fantasyn urapalkinto (1979) ja American Society of Music Arrangers and Composersin Golden Score -palkinto.

## Lähteet
Ilmailun vapaudet

**Ilmailun vapaudet** ovat sarja kansainvälisen kaupallisen ilmailun sääntöjä, jotka antavat tietyn valtion lentoyhtiöille oikeuden lentää toisen valtion ilmatilassa ja laskeutua toisen valtion alueelle. Ne ovat kansainvälisen ilmailun reittiverkoston perusta.

Ilmailun vapaudet koottiin seurauksena erimielisyyksistä liittyen kansainvälisen siviili-ilmailun yleissopimuksessa 1944 sovittuun ilmailualan liberalisointiin. Yhdysvallat halusi, että lentoliikenteen perusoikeudet olisivat neuvoteltavissa yksittäisten Kansainvälisen siviili-ilmailujärjestön valtioiden välillä. Suurin osa muista kokouksen osallistujavaltioista pelkäsi kuitenkin, että mikäli kaikkia sitovia sääntöjä ei luotaisi, suuret yhdysvaltalaiset lentoyhtiöt saisivat hallitsevan aseman kansainvälisessä lentoliikenteessä.

Termejä ’vapaus’ ja ’oikeus’ käytetään ilmailun vapauksien yhteydessä kuvaamaan oikeuksia, jotka ovat voimassa kahden valtion välillä, mikäli ne ovat tehneet yhteisen lentoliikennesopimuksen. Vapauksia on kaikkiaan yhdeksän, mutta vain viisi ensimmäistä on vahvistettu kansainvälisissä sopimuksissa, ja ne ovat yleisesti käytössä. Loput neljä vapautta, jotka rajoittavat liikennettä kaikkein vähiten, ovat harvinaisempia. Ne ovat käytössä lähinnä ilmailun yhteismarkkinoilla, kuten Euroopan unionin alueella sekä Australian ja Uuden-Seelannin välillä.

## Vapaudet

## Lähteet
Taidekeskus Kasarmi

**Taidekeskus Kasarmi** on Tuusulan kuntakeskuksessa Hyrylässä sijaitseva taide- ja kulttuurikeskus. Keskuksen päätoimija on Tuusulan taidemuseo, minkä lisäksi Tuusulan museolla ja Tuusulan kulttuuritoimella on toimistotiloja rakennuksessa. 

Taidekeskus Kasarmin rakennus on vuonna 1915 valmistunut, alkujaan sairaalakäyttöön suunniteltu venäläinen kasarmirakennus. Se on ollut  syksystä 2018 lähtien peruskorjattavana; remontti valmistunee kesään 2020 mennessä (ennen Tuusulan seuraavia, museon läheisyyteen sijoittuvia asuntomessuja).

## Lähteet

## Aiheesta muualla
*Taidekeskus Kasarmi  (visittuusulanjarvi.fi)
Kaksintaistelu (täsmennyssivu)

**Kaksintaistelu** voi viitata esimerkiksi seuraaviin:

* kaksintaistelu, kahden osapuolen välinen järjestetty taistelu
* ''Kaksintaistelu'', Anton Tšehovin pienoisromaani vuodelta 1891
* *[[Kaksintaistelu (vuoden 1927 elokuva)|Kaksintaistelu]]* (*Duel*), ranskalainen elokuva vuodelta 1927
* *[[Kaksintaistelu (vuoden 1957 elokuva)|Kaksintaistelu]]* (*Pojedinok*), neuvostoliittolainen elokuva vuodelta 1957
* *[[Kaksintaistelu (vuoden 1970 elokuva)|Kaksintaistelu]]* (*A Gunfight*), yhdysvaltalainen lännenelokuva vuodelta 1970
* *[[Kaksintaistelu (vuoden 1986 elokuva)|Kaksintaistelu]]* (*Zweikampf*), länsisaksalainen elokuva vuodelta 1986
* ”Kaksintaistelu”, Yön kappale vuodelta 2002
Kārlis Baumanis

**Kārlis Baumanis** (11. toukokuuta 1835 – 10. tammikuuta 1905) oli latvialainen säveltäjä, runoilija, näytelmäkirjailija ja journalisti. Hän teki lähes kolmesataa vokaalimusiikin sävellystä ja sovitusta, joista noin viisikymmentä on kuorolle. Hänen tuotantoonsa kuuluu muun muassa kansallislauluksi otettu *[[Dievs, svētī Latviju!]]*, johon säveltäjä itse teki sanoituksen, kuten moniin muihinkin lauluihinsa. Baumanis edusti Lativan kansallisen heräämisen liikettä.

Baumaniksen lauluissa keskeiseen asemaan nousee isänmaallisuus. Hänen sävellyskoulutuksensa oli kuitenkin vähäistä, ja vain jotkin hänen lauluistaan ovat kestäneet aikaa. Tietyt hänen laatimansa melodiat ovat kuitenkin saavuttaneet kulttuurisesti tärkeän aseman. Lisäksi hän kirjoitti kansanlauluista poleemisia artikkeleita latvian- ja saksankielisessä lehdistössä, mikä vaikutti etnomusikologian kehitykseen Latviassa.

## Lähteet
Juan Aberle

**Juan Aberle** (11. joulukuuta 1846 Napoli – 28. helmikuuta 1930 San Salvador) oli italialaissyntyinen elsalvadorilaistunut säveltäjä, jonka teoksiin kuuluu El Salvadorin kansallislaulu *[[Saludemos la Patria orgullosos]]*. Hän opiskeli musiikkia napolilaisessa konservatoriossa ja työskenteli New Yorkissa oopperajohtajana. Oopperayhtiön kiertueen yhteydessä hän saapui vuonna 1872 Guatemalaan, jonne päätti jäädä. Hän perusti maassa kansallisen musiikkikonservatorion, joka kuitenkin lopetti toimintansa 17 vuoden jälkeen. Vuonna 1892 hallitus perusti uudelleen kansallisen musiikkikoulun, jonka johtajaksi nimitettiin Aberle. Hallituksen tuella hän osti sinne monia instrumentteja ja onnistui saamaan monille guatemalalaisille stipendejä Italiassa suoritettavia opintoja varten.

El Salvadorista tuli Aberlen toinen kotimaa, kun hän meni naimisiin Gertrudis Pérez Cáceresin kanssa. Hän perusti musiikkikoulun myös El Salvadorissa ja sai presidentti Rafael Zaldívarilta pyynnön säveltää maalle kansallislaulu. Hallitus myös nimesi hänet Banda de los Altos Poderes -kokoonpanon johtoon, ja hän toimi tässä tehtävässä vuoteen 1922, jolloin jätti viran korkean ikänsä takia. Hänen suosimansa soitin oli piano. Hänen marssinsa *Morazán* julistettiin kansallismarssiksi 1. toukokuuta 1882. 

## Lähteet
Philip Bračanin

**Philip Bračanin** (s. 1942) on australialainen säveltäjä.

Bračaninin juuret ovat Kroatiassa. Hän aloitti pianotunnit 6-vuotiaana ja opiskeli sitten musiikkia sekä matematiikkaa Länsi-Australian yliopistossa. Sieltä hän sai sekä taiteiden maisterin että filosofian tohtorin arvot. Eläkkeelle jäämiseensä (2008) saakka hän toimi professorina Queenslandin yliopistossa, jossa toimi yhdeksän vuoden ajan musiikkitiedekunnan dekaanina ja kymmenen vuoden ajan musiikkikoulun johtajana.

Vaikka Bračanin opiskeli Mátyás Seiberin ja Anton von Webernin tekniikoita, hän itse ajautui säveltäjänä pois kaksitoistasäveljärjestelmän ja sarjallisuuden parista. Hänen tuotantoonsa ovat vaikuttaneet ranskalainen musiikki ja uusklassismi.

Bračanin on säveltänyt sinfonioita, joista toinen on kuorosinfonia. Muuhun tuotantoon kuuluu konserttoja monille eri soittimille, laulusarjoja, kuoroteoksia ja kamarimusiikkia, kuten kolme jousikvartettoa. Ensimmäisen sinfonian kantaesitti Pusanin filharmoninen orkesteri Pusanissa toukokuussa 1995, ja toisen sinfonian kantaesitys järjestettiin saman vuoden syyskuussa. Kitarakonsertollaan Bračanin sai APRA-palkinnon parhaasta australialaisesta klassisesta sävellyksestä. Hän on toiminut residenssisäveltäjänä Anglo-Australian Music Festivalilla (Birmingham, 1988), Bournemouthin kansainvälisellä festivaalilla (1991) ja Rottingdean Spring Music Festivalilla (Brighton, 2014).

## Lähteet
Setlementtiasunnot

**Setlementtiasunnot Oy** on yhteiskunnallinen asuntorakentaja ja vuokranantaja. Setlementtiasunnot on Arvoliiton jäsen.

Setlementtiasunnot on perustettu vuonna 2000. Se  edistää yhteisöllistä monisukupolvista kortteliasumista ja on Asumisen rahoitus- ja kehittämiskeskus ARA:n hyväksymä yleishyödyllinen asunnontuottaja. Setlementtiasunnot Oy:llä oli vuonna 2023 yhteensä noin 1950 vuokra-asuntoa 21 talossa Helsingissä, Vantaalla, Espoossa, Hyvinkäällä, Turussa, Tampereella ja Joensuussa . Asukasvalinta noudattaa korkotukiasuntojen valintaperiaatteita. Taloissa on asukkaana myös erityisryhmiä, kuten kehitysvammaisia tai mielenterveyskuntoutujia, joiden tukena ovat ulkopuoliset palvelutuottajat. 

Omistajana on Suomen Setlementtiliitto. Setlementtiasunnot Oy on yhteiskunnallisten yritysten Arvoliiton jäsen. 

Vuoden 2019 loppuun asti Setlementtiasunnot omisti yhdessä Kalliolan Setlementin kanssa myös asumisoikeustaloja tarjoavan Setlementtiasumisoikeus Oy:n. Tämä vuonna 2010 perustettu yritys myytiin syksyllä 2019 kuntien omistamalle KAS asunnot Oy:lle, jolla ei ennestään ollut asumisoikeustoimintaa. Kauppaan kuuluneet, vähintään 55-vuotiaille tarkoitetut talot sijaitsevat Helsingissä, Vantaalla, Espoossa, Hyvinkäällä ja Kuopiossa. 

## Lähteet
Leppävirran kotiseutumuseo

**Leppävirran kotiseutumuseo** on Leppävirran kirkonkylällä, Leppävirran kirkon vieressä sijaitseva kotiseutumuseo. 

Museo toimii pitäjän entinen viljamakasiini vuodelta 1848, joka muutettiin museokäyttöön 1950-luvun lopulla. Kotiseutumuseo avattiin yleisölle vuonna 1962.

## Lähteet
Thiago Cionek

**Thiago Rangel Cionek** (s. 21. huhtikuuta 1986 Curitiba, Brasilia) on brasilialaissyntyinen puolalainen jalkapalloilija, pelipaikaltaan puolustaja. Hän edustaa Italian korkeimmalla sarjatasolla pelaavaa SPAL:ia. Cionek pelasi Puolan maajoukkueessa EM-kilpailuissa 2016 ja MM-kilpailuissa 2018.

## Lähteet
Belgian naisten lentopallomaajoukkue

**Belgian naisten lentopallomaajoukkue** edustaa Belgiaa naisten arvokilpailuissa ja kansainvälisissä lentopallokilpailuissa. Se on pelannut MM-kilpailuissa kolme kertaa ja EM-kilpailuissa kymmenen kertaa. Se on saavuttanut EM-kilpailuissa pronssia vuonna 2013 ja ollut EM-kisojen järjestäjämaana kolmasti.
 
## Arvokilpailut
### MM-kilpailut
* 11:s 2014 
* 13:s 1956
* 22:s 1978

### EM-kilpailut
* Pronssia 2013 
* Kuudes 2015 
* Seitsemäs 2007
* Yhdeksäs 2019
* 11:s 2009
* 12:s 1975, 1979, 1987
* 14:s 1967, 2017

## Lähteet
Sierainlaiskiainen

**Sierainlaiskiainen** eli **hoffmanninlaiskiainen** (*Choloepus hoffmanni*) on kaksivarvaslaiskiaisten heimoon kuuluva nisäkäs. Lajia tavataan Keski- ja Etelä-Amerikan sademetsissä ja lehtipuissa. Sierainlaiskiaisen kuvasi tieteelle Wilhelm Peters vuonna 1858.

## Elintavat
Sierainlaiskiaiset viihtyvät puissa. Ne saattavat asustaa samassa puussa vuosia. Sierainlaiskiaiset ovat aktiivisia suurimmaksi osaksi yöllä. Pitkä turkki suojaa niitä auringonpaahteelta.

## Lähteet
Heikki Aaltonen

**Heikki Aaltonen** (24. elokuuta 1925 Rauma – 21. elokuuta 2019 Joensuu) oli suomalainen jääkiekkoilija ja jääkiekkovalmentaja. Hän oli pelipaikaltaan hyökkääjä.

## Ura
Aaltonen pelasi koko pääsarjauransa SM-sarjaa hyökkääjänä kasvattajaseurassaan Rauman Lukossa yhteensä 16 ottelun verran kausina 1950–1952 ja 1954–1955 tehopistein 1+1=2. Pelaajauransa jälkeen hän toimi valmentajana ja johdatti Lukon A-nuorten Suomenmestaruuteen vuonna 1959.

## Muuta
Aaltosen poika Ari pelasi kaudella 1981–1982 puolustajana kaksi SM-liigaottelua Porin Ässissä. Hän on myöhemmin toiminut mm. Jokipoikien Mestis-joukkueen päävalmentajana. Arin poika Miro Aaltonen on Suomen maajoukkueessakin pelannut jääkiekkohyökkääjä. Mirosta tuli kaudella 2011–2012 kaikkien aikojen kolmas kolmannen polven pääsarjakiekkoilija Suomessa Juuso Hietasen ja Sami Blomqvistin jälkeen.

Heikki Aaltonen kuoli 93-vuotiaana 21. elokuuta 2019 poikansa Arin kotikaupungissa Joensuussa.

## Tilastot

## Lähteet
*
*

### Viitteet
Puolan naisten lentopallomaajoukkue

**Puolan naisten lentopallomaajoukkue** edustaa Puolaa naisten arvokilpailuissa ja kansainvälisissä lentopallokilpailuissa. Se on saavuttanut olympialaisissa kaksi pronssia 1960-luvulla sekä MM-kilpailuissa hopean ja kaksi pronssia 1950–1960-luvuilla. EM-kilpailuissa Puola on voittanut kultaa vuosina 2003 ja 2005 sekä saavuttanut neljästi hopeaa ja viidesti pronssia. Puola on ollut EM-kilpailujen järjestäjämaa vuonna 2009 ja yksi neljästä järjestäjämaasta vuonna 2019.
 
## Arvokilpailut
### Olympialaiset
* Pronssia 1964, 1968 
* Yhdeksäs 2008 

### MM-kilpailut
* Hopeaa 1952 
* Pronssia 1956, 1962 
* Neljäs 1960
* Yhdeksäs 1970, 1974, 2010
* 11:s 1978
* 13:s 2002 
* 15:s 2006

### EM-kilpailut
* Kultaa 2003, 2005 
* Hopeaa 1950, 1951, 1963, 1967 
* Pronssia 1949, 1955, 1958, 1971, 2009 
* Neljäs 1977, 2007, 2019
* Viides 1981, 2011
* Kuudes 1999, 2001
* Seitsemäs 1985
* Kahdeksas 1979, 1997, 2015
* Yhdeksäs 1983, 1989, 1991, 1995
* Kymmenes 2017
* 11:s 1975, 1987, 2013

## Lähteet
GTK (täsmennyssivu)

**GTK** tarkoittaa seuraavia asioita:

* GTK graafinen käyttöliittymäkirjasto.
* Geologian tutkimuskeskus työ- ja elinkeinoministeriön alainen valtakunnallinen tutkimuskeskus.
Kreikan naisten lentopallomaajoukkue

**Kreikan naisten lentopallomaajoukkue** edustaa Kreikkaa naisten arvokilpailuissa ja kansainvälisissä lentopallokilpailuissa. Se on pelannut olympialaisissa kotikisoissaan 2004,  MM-kilpailuissa vuonna 2002 ja EM-kilpailuissa viisi kertaa. Se on sijoittunut Euroopan liigassa jaetulle kolmannelle sijalle vuosina 2015 ja 2016.
 
## Arvokilpailut
### Olympialaiset
* Yhdeksäs 2004

### MM-kilpailut
* kymmenes 2002 

### EM-kilpailut
* Kahdeksas 1991 
* Yhdeksäs 1993 
* 12:s 1985, 2001 
* 14:s 2019

## Lähteet
Hakutaulu

Tietojenkäsittelytieteessä **hakutaulu** () on taulukko- tai matriisimuotoinen tietorakenne, joka sisältää haettavat tiedot. Hakutaulussa tiedot voidaan järjestää avain-arvo -pareiksi, jossa tietoa etsitään täsmäävän avaimen mukaan mukaan ja arvo haluttu tieto tai sen osoitin. Hakutaulussa ei ole välttämättä lainkaan avainta, vaan arvon sijainti taulukossa voi olla sen hakuehto.

Matematiikassa hakutaulua on käytetty muun muassa sinifunktion arvoille kuten Aryabhatan taulukko.

Hakutauluja käytetään ohjelman optimointiin korvaamalla laskentaoperaatio viittauksella ennaltalaskettuun tulostauluun. Hakutaulu parantaa suorituskykyä kun laskenta vaatisi enemmän aikaa kuin muistihaku.

Eräiden suorittimien käskykannassa on tuki hakutaulusta hakemiselle sekä arvojen interpolaatiolle.

## Katso myös
* assosiaatiotaulu

## Lähteet
Italiansärki

**Italiansärki** (*Sarmarutilus rubilio*) on särkien heimoon (Leuciscidae) kuuluva eteläeurooppalainen  makean veden kala. Se on särjeksi pieni, mutta voi kasvaa 18 senttimetrin mittaiseksi ja elää 6-vuotiaaksi. Se elää alkuperäisenä Italiassa Toscanan-Latiumin alueella niin Adrianmereen kuin Tyrrhenanmereen laskevissa vesistöissä. Siirrettynä se esiintyy myös etelämpänä Italiassa.

Italiansärki erotettiin muista särjistä (*[[Rutilus]]*) omaksi *Sarmarutilus*-suvukseen vuonna  2014. Sen ajatellaan eronneen muista särjistä Mustanmeren Sarmatian alueella  mioseenikaudella ja levinneen Välimereen sen järvivaiheessa ja säilyneen siellä vain Toscanan-Latiumin alueella.

Toisin kuin muut särjet, italiansärki on virtaavissa vesissä elävä jokikala. Se eroja *Rutilus*-särkiin on pieni koko ja nieluhampaiden rakenne.
## Lähteet
Sammalsalangaani

**Sammalsalangaani** (*Aerodramus salangana*) on kiitäjiin kuuluva lintulaji. Sitä tavataan Kaakkois-Aasian saaristosta.

## Koko ja ulkonäkö
Sammalsalangaani kasvaa noin 12 senttimetriä pitkäksi. Sammalsalangaanin pää on alalajista riippuen joko musta tai ruskea. Selkä, siivet ja pyrstö ovat tummanruskeat. Pyrstö on lievästi haarautunut. Kuurkku ja vatsa ovat harmahtavan ruskeat ja kurkku on hieman vatsaa vaaleampi.

## Levinneisyys ja elinympäristö
Sammalsalangaania tavataan Isojen Sundasaarien alueelta Jaavasta, Niasilta, Borneolta, Sumatralta ja Natunasaarilta. Lintua tavataan monenlaisissa metsäympäristöissä usein luolien läheisyydessa. Ne elävät isoina ryhminä ja muodostavat pesimäkolonia luoliin. Sammalsalangaani rakentaa luoliin pesän sammaleesta ja muista kasvinosista ja liimaa ne yhteen savella. Laji on hyönteissyöjä ja se syö erityisesti kovakuoriaisia, muurahaisia ja termiittejä.

## Lähteet
Kyhmybanjomonni

**Kyhmybanjomonni** (*Bunocephalus coracoideus*) on banjomonnien (Aspredinidae) heimoon kuuluva usein akvaariossa pidettävä kalalaji. Sitä tavataan villinä Amazonjoen altaassa. Kyhmybanjomonni voi kasvaa 11 senttimetrin mittaiseksi. Sopiva veden lämpötila kyhmybanjomonnille on 25–28 celsiusastetta, sopiva veden kovuus 5–19 ja pH-arvo 6–8.

## Lähteet
Uskonto Norjassa

Norjan suurin uskonnollinen yhteisö on luterilainen Norjan kirkko, johon kuului vuonna 2018 70 % väestöstä, 3&nbsp;724&nbsp;857 henkeä. Muihin uskonnollisiin yhteisöihin kuului yhteensä 655&nbsp;236 henkeä, näistä yli puolet eli 355&nbsp;070 kuului erilaisiin kristillisiin yhteisöihin ja neljäsosa eli 166&nbsp;861 islamilaisiin yhteisöihin.

## Kristinusko

Kun lasketaan yhteen Norjan kirkon jäsenmäärä (3&nbsp;724&nbsp;857 henkeä vuonna 2018) sekä muitten kristillisten yhteisöjen kokonaisjäsenmäärä (355&nbsp;070 vuonna 2018), saadaan kristillisiin yhteisöihin kuuluvien määräksi Norjassa 4&nbsp;079&nbsp;927 henkeä, tehden kristinuskosta selkeästi suurimman uskontokunnan Norjassa.

### Norjan kirkko
Norjan kirkkoon kuului vuonna 2018 3&nbsp;724&nbsp;857 henkeä, mikä muodosti 70 % Norjan väestöstä. Kirkon jäsenmäärä on kuitenkin laskussa, ja edellisen kolmen vuoden aikana jäsenmäärä oli laskenut 74&nbsp;509 hengellä. Kastettuja on nykyään vähemmän kuin kuolleita, sillä vuonna 2018 kastettiin 28&nbsp;597 henkeä ja haudattiin 35&nbsp;683. Norjassa syntyneistä lapsista Norjan kirkon jäseniksi kastettujen osuus oli 51,9 %, kun taas kaikista hautauksista Norjan kirkko toimitti 87,4 %. Vuonna 2018 Norjan kirkossa konfirmoitiin 35&nbsp;248 henkeä, 56,3 % kaikista norjalaisista 15-vuotiaista. Norjan kirkon jumalanpalveluksiin osallistui kyseisenä vuonna keskimäärin 88,1 henkeä jumalanpalvelusta kohden.

### Katolinen kirkko
Katolinen kirkko Norjassa on osa maailmanlaajuista katolista kirkkoa ja Norjan toiseksi suurin kristillinen kirkkokunta. Sillä oli vuonna 2018 jäseniä 157&nbsp;220 henkeä.

### Helluntaiherätys
Helluntaiherätys Norjassa on osa helluntaiherätystä ja siihen kuului vuonna 2018 jäseniä 40&nbsp;056 henkeä.

### Ortodoksinen kirkko
Ortodoksiseen kirkkoon kuului vuonna 2018 Norjassa 25&nbsp;843 henkeä.

### Norjan evankelis-luterilainen vapaakirkko
Norjan evankelis-luterilainen vapaakirkko on luterilainen, Norjan kirkosta erillään toimiva kirkko, jolla oli vuonna 2018 jäseniä 19&nbsp;215 henkeä.

### Norjan lähetyskirkko
Norjan lähetyskirkko on protestanttinen yhdyskunta, johon vuonna 2018 kuului 10&nbsp;959 jäsentä.

### Norjan baptistiyhdyskunta
Norjan baptistiyhdyskunta on baptismia edustava yhdyskunta, johon vuonna 2018 kuului 10&nbsp;711 jäsentä.

### Metodistikirkko Norjassa
Metodistikirkko Norjassa on metodismia edustava yhdyskunta, johon vuonna 2018 kuului 10&nbsp;320 jäsentä.

## Muut uskonnot

### Islam
Vuonna 2018 Norjassa 166&nbsp;861 henkeä kuului islamilaisiin yhdyskuntiin.

### Buddhalaisuus
Vuonna 2018 Norjassa 20&nbsp;077 henkeä kuului buddhalaisiin yhdyskuntiin.

### Jehovan todistajat
Jehovan todistajilla oli vuonna 2018 Norjassa 12&nbsp;566 jäsentä.

### Hindulaisuus
Vuonna 2018 Norjassa 10&nbsp;427 henkeä kuului hindulaisiin yhdyskuntiin.

### Sikhiläisyys
Vuonna 2018 Norjassa 3&nbsp;704 henkeä kuului sikhiläisiin yhdyskuntiin.

### Bahai-usko
Vuonna 2018 Norjassa 1&nbsp;115 henkeä kuului bahai-yhdyskuntiin.

### Juutalaisuus
Vuonna 2018 Norjassa 789 henkeä kuului juutalaisiin yhdyskuntiin.

## Lähteet

## Aiheesta muualla
Sheku Kanneh-Mason

**Sheku Kanneh-Mason** (s. 1999 Nottingham, Nottinghamshire, Englanti) on brittiläinen sellisti. Hän voitti Dmitri Šostakovitšin ensimmäisen sellokonserton esityksellään BBC Young Musician -kilpailun vuonna 2016 ensimmäisenä mustana muusikkona kilpailun 38-vuotisessa historiassa.

Kanneh-Mason syntyi kolmantena seitsemästä sisaruksesta, joista kukin osoittautui musiikillisesti lahjakkaaksi. Häntä innoitti alun perin hänen isosiskonsa, pianisti Isata. Hänen jalanjäljissään Kanneh-Mason aloitti soittamisen 6-vuotiaana, instrumenttinaan kuitenkin lyhyen viulukokeilun jälkeen sello. 9-vuotiaana hän pääsi stipendillä Royal Academy of Musiciin, samaan opinahjoon kuin siskonsa. Kanneh-Masonia on opettanut Hannah Roberts.

Kanneh-Mason liittyi Euroopan ensimmäiseen etnisiin vähemmistöihin kuuluville suunnattuun klassiseen orkesteriin, Chinekeen. Yhdessä Isata-siskonsa ja viulistiveljensä Braimahin kanssa hän perusti pianotrion, joka esiintyi vuonna 2015 *[[Got Talent]]* -ohjelman brittiversiossa.  BBC Young Musician -kilpailun voitettuaan hän sai osakseen vertailuja Jacqueline du Préen, ja hän sai levytyssopimuksen Deccalta. Hänen debyyttialbuminsa *Inspiration* (2018) sisältää Šostakovitšin ensimmäisen sellokonserton, muuta klassista musiikkia sekä Kanneh-Masonin omia versioita Bob Marleyn ja Leonard Cohenin lauluista. Se saavutti Ison-Britannian poplistoilla sijan 18. Kyse oli ensimmäisestä listoille nousseesta BBC Young Musician -kilpailun voittaneen debyyttialbumista. Kanneh-Masonin coverversio Bob Marleyn "No Woman, No Cry" -kappaleesta nousi YouTube- ja Spotify-hitiksi.

Kanneh-Mason esiintyi orkesterin kanssa prinssi Harryn ja Meghan Marklen häävieraille. Kanneh-Mason on esiintynyt myös muun muassa Royal Albert Hallissa sekä Carnegie Hallissa ja saanut Liverpoolin kuninkaallisten filharmonikkojen residenssin. Keväällä 2019 hän esiintyi Japanin filharmonisen orkesterin kanssa Helsingin Musiikkitalolla.

Kanneh-Mason on ykköstyypin diabeetikko.

## Lähteet

## Aiheesta muualla
* Viralliset sivut
Çağlar Söyüncü

**Çağlar Söyüncü** (s. 23. toukokuuta 1996 İzmir) on turkkilainen jalkapalloilija, pelipaikaltaan keskuspuolustaja. Hän edustaa Turkin Superliigassa pelaavaa Fenerbahçea.

## Seurajoukkueura
Söyüncü pelasi ensimmäiset liigaottelunsa Turkin kakkostasolla Altınordun joukkueessa kausina 2014–2016. Hän siirtyi kesällä 2016 saksalaisseura Freiburgiin ja pelasi kahden kauden aikana Bundesliigassa 50 ottelua, joissa hän teki yhden maalin.

Kesällä 2018 Söyüncü siirtyi Leicester Cityyn ja pelasi kaudella 2018–2019 Valioliigassa kuusi ottelua. Kaudella 2019–2020 hän kuului alusta saakka joukkueen pelaavaan kokoonpanoon ja teki Valioliigassa ensimmäisen maalinsa marraskuussa kauden 11. ottelussa Crystal Palacea vastaan. Hän pelasi kauden aikana 34 valioliigaottelua kolmen viimeisen jäätyä pelaamatta heinäkuussa Bournemouth-ottelussa saadun ulosajon ja sen seurauksena tulleen pelikiellon vuoksi. Kaudella 2020–2021 hän pelasi 23 valioliigaottelua ja teki yhden maalin. Hän joutui jättämään pelejä väliin lihasvamman ja koronaviruksen vuoksi. Leicesterin voittamassa FA Cupissa hän pelasi kaikissa kuudessa ottelussa. Hän oli voittamassa FA Community Shieldiä 2021. Kaudella 2021–2022 hän pelasi 28 valioliigaottelua ja teki yhden maalin. Kaudella 2022–2023 hän pelasi vain seitsemän liigaottelua ja teki yhden maalin.

Söyüncü siirtyi Primera Divisiónin Atlético Madridiin ilmaissiirrolla kesällä 2023. Söyüncü jäi Atléticossa vähälle vastuulle ja pelasi syyskaudella 2023 vain kuusi Primera Divisiónin ottelua, joista yhden avauskokoonpanossa, sekä tuli vaihdosta kentälle kahdessa Mestarien liigan alkulohko-ottelussa Celticiä ja Laziota vastaan. Hän pelasi 6. tammikuuta 2024 myös yhden Copa del Reyn ottelun CD Lugoa vastaan.  

Söyüncü siirtyi 29. tammikuuta 2024 loppukauden mittaisella lainasopimuksella Turkin Superliigan Fenerbahçeen ja pelasi kevätkaudella 2024 seurassa 12 sarjaottelua, joissa hän teki kaksi maalia, sekä kolme Konferenssiliigan ottelua. Kesällä 2024 hän siirtyi Fenerbahçeen pysyvästi.

## Maajoukkueura
Söyüncü on pelannut Turkin maajoukkueessa toukokuun alkuun 2025 mennessä 56 ottelua, joista ensimmäiset vuonna 2016. Ensimmäisen maaottelumaalinsa hän teki kesäkuussa 2018 ystävyysottelussa Tunisiaa vastaan ja toisen maaliskuussa 2021 MM-karsintaottelussa Norjaa vastaan. Hän pelasi täyden ajan Turkin kaikissa kolmessa ottelussa kesälle 2021 siirretyissä EM-kilpailuissa. Hän on pelannut 14 MM- ja seitsemän EM-karsintaottelua.

## Lähteet
Lumivuokko

**Lumivuokko** (*Anemone baldensis*) on leinikkikasvien (Ranunculaceae) heimoon kuuluva kasvilaji. Lumivuokon korkeus on 13–30 senttimetriä. Sen kukkii kesäkuusta elokuuhun. Lumivuokkoa tavataan Alpeilla.

## Lähteet
Harvey Barnes

**Harvey Lewis Barnes** (s. 9. joulukuuta 1997 Burnley) on englantilainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Newcastle Unitedia.

## Seurajoukkueura
Barnes pelasi Leicester Cityn juniorijoukkueissa mutta nousi liigapelaajaksi lainasopimuksella Milton Keynes Donsissa, jossa hän pelasi ykkösliigaa 21 ottelua ja teki niissä kuusi maalia kauden 2016–2017 kevätpuoliskolla. Seuraavan syksyn hän pelasi lainalla Barnsleyn joukkueessa mestaruussarjaa 23 ottelua ja teki niissä viisi maalia. Huhti-toukokuussa 2018 hän pääsi muutamaksi minuutiksi kentälle Leicester Cityn kolmessa valioliigaottelussa. Heinäkuusta 2018 tammikuuhun 2019 Barnes oli lainalla West Bromwich Albionissa ja pelasi mestaruussarjassa 26 ottelua, joissa hän teki yhdeksän maalia. Kevätkaudella 2019 hän pelasi Leicesterissä 16 valioliigaottelua ja teki ensimmäisen valioliigamaalinsa huhtikuussa vierasottelussa West Ham Unitedia vastaan. Kaudella 2019–2020 hän teki Valioliigan 36 ottelussaan kuusi maalia ja antoi kahdeksan maalisyöttöä. Seuraavalla kaudella hän viimeisteli 25 liigaottelussa yhdeksän maalia, mutta oli polvivamman vuoksi sivussa helmi-maaliskuun vaihteesta lähtien. Saman kauden Eurooppa-liigan kahdeksassa ottelussa hän teki kolme maalia ja FA Cupissa hän ehti pelata kaksi ottelua Leicesterin mestaruustaipaleella. Hän oli voittamassa FA Community Shieldiä 2021. Hän pelasi kaudella 2021–2022 kaikkiaan 31 valioliigaottelua, joissa teki kuusi ja syötti kymmenen maalia. Eurooppa-liigan neljässä ottelussa hän viimeisteli yhden maalin ja Konferenssiliigan seitsemässä ottelussa kaksi maalia. Kaudella 2022–2023 hän teki 13 maalia pelaamissaan 34 valioliigaottelussa.

Barnes siirtyi Valioliigan Newcastleen 44 miljoonan euron siirtosummalla kesällä 2023. Hän oli tulokaskaudellaan jalkavamman vuoksi neljä kuukautta kentiltä sivussa. Hän pelasi 21 valioliigaottelussa, joista seitsemässä avauskokoonpanossa ja teki viisi maalia. Mestarien liigassa hän ehti ennen jalkavammaansa pelata vain yhdessä ottelussa. Kaudella 2024–2025 hän pelasi Valioliigassa 33 ottelua, näistä avauskokoonpanossa 17. Hän teki yhdeksän maalia, joista kaksi Manchester Unitedia vastaan huhtikuussa. Lisäksi hän syötti viisi maalia. Maaliskuussa 2025 Barnes oli voittamassa Englannin liigacupia, joka oli Newcastlen ensimmäinen kansallinen pokaali 70 vuoteen. Hän pelasi cupin loppuottelussa Liverpoolia vastaan 82 minuuttia.

## Maajoukkueura
Barnes on pelannut Englannin alle 20-vuotiaiden maajoukkueessa kymmenen ottelua ja tehnyt niissä kuusi maalia sekä pelannut alle 21-vuotiaiden maajoukkueessa neljä ottelua, joista yhden kesäkuussa 2019 ikäluokan EM-kilpailuissa. A-maajoukkueessa hän debytoi tultuaan vaihdosta kentälle ottelussa Walesia vastaan lokakuussa 2020. Se on toistaiseksi hänen ainoa A-maaottelunsa (tilanne 22.4.2025).

## Lähteet